CELEX: 32016D1968
Language: sl
Date: 2016-11-09 00:00:00
Title: Izvedbeni sklep Komisije (EU) 2016/1968 z dne 9. novembra 2016 o nekaterih zaščitnih ukrepih v zvezi z visokopatogeno aviarno influenco podtipa H5N8 na Madžarskem (notificirano pod dokumentarno številko C(2016) 7245) (Besedilo velja za EGP )

10.11.2016   
            
            
               SL
            
            
               Uradni list Evropske unije
            
            
               L 303/23
            
         IZVEDBENI SKLEP KOMISIJE (EU) 2016/1968
   z dne 9. novembra 2016
   o nekaterih zaščitnih ukrepih v zvezi z visokopatogeno aviarno influenco podtipa H5N8 na Madžarskem
   
      
         (notificirano pod dokumentarno številko C(2016) 7245)
      
   
   (Besedilo v madžarskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Aviarna influenca je kužna virusna bolezen pri pticah, vključno s perutnino. Okužba domače perutnine z virusi aviarne influence povzroča dve glavni obliki navedene bolezni, ki se ločita po virulenci. Nizkopatogena oblika na splošno povzroča samo blage simptome, medtem ko visokopatogena oblika povzroča visoko umrljivost pri večini vrst perutnine. Navedena bolezen lahko resno vpliva na donosnost reje perutnine.
            
         
               (2)
            
            
               Čeprav aviarna influenca večinoma prizadene ptice, so se tudi ljudje občasno in v nekaterih okoliščinah okužili s povzročiteljem.
            
         
               (3)
            
            
               Ob izbruhu aviarne influence obstaja tveganje, da se povzročitelj bolezni razširi na druga gospodarstva, kjer gojijo perutnino ali druge ptice v ujetništvu. Posledično se lahko s trgovino z živimi pticami ali drugimi pticami v ujetništvu ali njihovimi proizvodi razširi tudi iz ene države članice v drugo državo članico ali tretje države.
            
         
               (4)
            
            
               Direktiva Sveta 2005/94/ES (3) določa nekatere preventivne ukrepe v zvezi z nadzorom in zgodnjim odkrivanjem aviarne influence ter minimalne ukrepe za obvladovanje, ki se morajo izvajati v primeru izbruha navedene bolezni pri perutnini ali drugih pticah v ujetništvu. Navedena direktiva določa vzpostavitev okuženih in ogroženih območij v primeru izbruha visokopatogene aviarne influence.
            
         
               (5)
            
            
               Madžarska je Komisijo obvestila o izbruhu visokopatogene aviarne influence podtipa H5N8 na gospodarstvu na svojem ozemlju, kjer gojijo perutnino ali druge ptice v ujetništvu, ter uvedla ukrepe v skladu z Direktivo 2005/94/ES, vključno z vzpostavitvijo okuženih in ogroženih območij.
            
         
               (6)
            
            
               Komisija je proučila navedene ukrepe in presodila, da so meje okuženih in ogroženih območij, ki jih je vzpostavil pristojni organ v navedeni državi članici, dovolj oddaljene od vseh gospodarstev, na katerih je bil potrjen izbruh.
            
         
               (7)
            
            
               Da bi preprečili kakršne koli nepotrebne motnje za trgovino znotraj Unije in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z zadevno državo članico nemudoma opredeliti okužena in ogrožena območja, določena na Madžarskem.
            
         
               (8)
            
            
               Zato bi bilo treba v Prilogi k temu sklepu opredeliti okužena in ogrožena območja na Madžarskem, kjer se uporabljajo nadzorni ukrepi za zdravje živali iz Direktive 2005/94/ES, ter določiti trajanje navedene regionalizacije.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Madžarska zagotovi, da okužena in ogrožena območja, vzpostavljena v skladu s členom 16(1) Direktive 2005/94/ES, obsegajo vsaj okužena in ogrožena območja iz delov A in B Priloge k temu sklepu.
   Člen 2
   Ta sklep se uporablja do 31. decembra 2016.
   Člen 3
   Ta sklep je naslovljen na Madžarsko.
   
      V Bruslju, 9. novembra 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
   
      PRILOGA
      DEL A
      Okuženo območje, kot je navedeno v členu 1:
      
                  Oznaka države ISO
               
               
                  Država članica
               
               
                  Oznaka
                  (če je na voljo)
               
               
                  Ime
               
               
                  Datum izteka veljavnosti v skladu s členom 29 Direktive 2005/94/ES
               
            
                  HU
               
               
                  Mažarska
               
               
                   
               
               
                  Območje zajema:
               
               
                   
               
            
                   
               
               
                   
               
               
                   
               
               
                  dele občine Orosháza v okrožju Békés in občine Makó v okrožju Csongrád, ki jih zajema krog s polmerom 3 kilometrov s središčem na koordinatah GPS N46.39057; E20.74251; poleg tega pa še vsa pozidana območja v občinah Tótkomlós in Nagyér
               
               
                  27.11.2016
               
            DEL B
      Ogroženo območje, kot je navedeno v členu 1:
      
                  Oznaka države ISO
               
               
                  Država članica
               
               
                  Oznaka
                  (če je na voljo)
               
               
                  Ime
               
               
                  Datum izteka veljavnosti v skladu s členom 31 Direktive 2005/94/ES
               
            
                  HU
               
               
                  Mažarska
               
               
                   
               
               
                  Območje zajema:
               
               
                   
               
            
                   
               
               
                   
               
               
                   
               
               
                  območje delov občin Orosháza in Mezőkovácsháza v okrožju Békés ter delov občine Makó v okrožju Csongrád, ki je večje od območja, opisanega pod okuženim območjem, in ki je znotraj kroga s polmerom 10 kilometrov s središčem na koordinatah GPS N46.39057; E20.74251; poleg tega pa še vsa pozidana območja v občinah Békéssámson, Kaszaper, Végegyháza in Mezőhegyes
               
               
                  6.12.2016
               
            
                   
               
               
                  dele občine Orosháza v okrožju Békés in občine Makó v okrožju Csongrád, ki jih zajema krog s polmerom 3 kilometrov s središčem na koordinatah GPS N46.39057; E20.74251; poleg tega pa še vsa pozidana območja v občinah Tótkomlós in Nagyér
               
               
                  28.11.2016–6.12.2016